Den socialdemokratiske folketingskandidat Camilla Fabricius trækker voldsomt i land, efter et interview med TV2 Østjylland

Den socialdemokratiske folketingskandidat Camilla Fabricius trækker voldsomt i land, efter hun i et interview med TV2 Østjylland mandag aften udtalte, at Socialdemokratiet var åben overfor et samarbejde med Rasmus Paludan og Stram Kurs på psykiatriområdet.

Men sådan forholder det sig imidlertid ikke. I et dementi på sin Facebook-side, skriver Camilla Fabricius under overskriften 'VI KOMMER IKKE TIL AT SAMARBEJDE MED STRAM KURS', at hun mandag aften udtrykte sig forkert.

'Jeg kan kun sige, at jeg og resten af Socialdemokratiet tager meget stærk afstand fra det menneskesyn, Stram Kurs repræsenterer. Vi vil på ingen måde samarbejde med et parti, som ikke deler vores demokratiske værdigrundlag.'

'Altså: Socialdemokratiet kommer IKKE på nogen tænkelig måde til at samarbejde med Stram Kurs.'

Camilla Fabricius stiller op for Socialdemokratiet i Østjylland